Source: https://www.zakonypreludi.sk/zz/1969-27
Timestamp: 2020-02-28 12:40:36+00:00
Document Index: 2634823

Matched Legal Cases: ['§ 17', '§ 19', '§ 17', '§ 5', '§ 4', '§ 5', '§ 8']

27/1969 Zb. Vyhláška Ministerstva financií Slovenskej socialistickej republiky, ktorou sa vykonáva zákon č. 159/... | Aktuálne znenie
27/1969 Zb.
Vyhláška č. 27/1969 Zb.Vyhláška Ministerstva financií Slovenskej socialistickej republiky, ktorou sa vykonáva zákon č. 159/1968 Zb. o dôchodkovej dani
Platnosť od 15.04.1969 do21.02.1971
Účinnosť od 15.04.1969 do21.02.1971
Zrušený 9/1971 Zb.
Článok 1 - Správa dane
Článok 2 - Priznanie k dani
Článok 3 - Priznanie dane
Článok 4 - Kontrola dane
Článok 5 - K § 17 zákona
Článok 6 - K § 19 zákona
Aktuálne znenie 15.04.1969 - 21.02.1971
ktorou sa vykonáva zákon č. 159/1968 Zb. o dôchodkovej dani
Ministerstva financií Slovenskej socialistickej republiky ustanovuje podľa § 17 zákona č. 159/1968 Zb. o dôchodkovej dani (ďalej len „zákon“):
U cudzozemských daňovníkov, ktorých sídlo alebo miesto vedenia je v zahraničí, spravuje sa miestna príslušnosť podľa predpisov o konaní vo veciach daní a poplatkov.*)
(1) Daňovníci sú povinní v priznaní k dani uviesť všetky skutočnosti rozhodné pre určenie dane, vypočítať základ dane a daň včítane zvýšenia podľa § 5 zákona.
(2) Daňovníci sú povinní podať priznanie k dani i za rok, v ktorom vykázali bilančnú stratu.
Priznanie dane
(1) Preddavky na daň sa vypočítajú zo zisku a z vyplatených miezd vykázaných v účtovných výkazoch (dokladoch) sadzbami uvedenými v § 4 zákona.
(2) Mesačné (štvrťročné) preddavky na daň sa vypočítajú zo skutočného zisku a z vyplatených miezd, vykázaných vždy od začiatku roka do konca príslušného mesiaca (štvrťroka) v účtovných výkazoch (dokladoch), a to sadzbou dane, ktorá vyplýva zo skutočnej rentability dosiahnutej vždy od začiatku roka. Od takto vypočítaných preddavkov sa odpočítajú preddavky zaplatené za predchádzajúce mesiace (štvrťroky). Zvýšenie dane podľa § 5 zákona sa odvádza s daňovým priznaním.
(3) Zľavy na výchovu učňov uplatnia daňovníci pri preddavku na daň platenom za december (IV. štvrťrok) bežného roka.
(4) Ak bola daňová povinnosť za uplynulé ročné obdobie menšia ako 4000 Kčs, neodvádzajú daňovníci daň preddavkove, ale vypočítanú daň v daňovom priznaní odvedú v lehote určenej na podanie priznania (§ 8 ods. 1 zákona).
(5) Rozdiel medzi daňou vypočítanou daňovníkom v priznaní a zaplatenou do 31. marca po uplynutí roka a medzi daňou vymeranou platobným výmerom sú daňovníci povinní zaplatiť najneskôr do 15 dní po doručení platobného výmeru.
(1) Ak sa zistí na základe kontroly dane, že daň sa zaplatila nižšou sumou ako sa mala zaplatiť, vydá príslušný národný výbor dodatočný platobný výmer; dodatočne predpísanú daň sú daňovníci povinní zaplatiť najneskôr do 15 dní po doručení tohto platobného výmeru.
(2) Ak sa dodatočný predpis dane zaúčtoval v inom roku, než za ktorý sa dodatok vymeral, nezvyšuje oprava vykonaná v účtovnej evidencii základ dane za rok, v ktorom sa vykonala.
(1) Daň je rozpočtovým príjmom národných výborov; odvádza sa príslušnému okresnému národnému výboru, s výnimkou dane platenej Československou obchodnou bankou, ktorá je rozpočtovým príjmom ústredného rozpočtu. Daň od daňovníkov riadených národnými výbormi nižších alebo vyšších stupňov, prevádza príslušný okresný národný výbor do rozpočtov týchto národných výborov.
(2) U daňovníkov, ktorí majú sídlo v tuzemsku, nerozhoduje, kde je ich dani podrobený príjmový zdroj. Zisky z príjmových zdrojov v cudzine sa však zdaňujú v tuzemsku len vtedy, ak sa preukázateľne nezdanili obdobnou daňou v cudzine.
(3) Daňovníci, ktorí majú sídlo v cudzine, podliehajú dani z príjmových zdrojov, ktoré sú na území Československej socialistickej republiky.
(4) Preferované činnosti pre poskytovanie zliav z dane na výchovu učňov sa ustanovujú v prílohe tejto vyhlášky.
Táto vyhláška nadobúda účinnosť dňom vyhlásenia; použije sa prvýkrát na vymeranie dane za rok 1969.
Príloha vyhlášky č. 27/1969 Zb.
ZOZNAM preferovaných učebných odborov pre poskytovanie zliav z dane na výchovu učňov
0405 - kováč (včítane skupiny umelecký kováč)
0506 - mechanik elektronických zariadení
0614 - dlaždič
0809 - debnár a obalár
1054 - pánsky krajčír
1553 - kuchár a čašník
16 - ručná umelecko-remeselná výroba
Učni-osoby so zmenenou pracovnou schopnosťou sa zahrňujú vždy do preferovaných učebných odborov.